Nafarroako Parlamentuko Mahaiak, 2018ko urtarrilaren 15ean egindako bilkuran, Eledunen Batzarrari entzun ondoren, hurrengo erabakia hartu zuen, besteak beste:

**1.** Xedatzea Hezkuntza Batzordean izapidetu dadin María Teresa Sáez Barrao andreak aurkezturiko galdera, jakitekoa zertan den 2017-2018 ikasturterako eskola-garraioaren zerbitzuaren lizitazioa, Kontratu Publikoen Administrazio Auzitegiak kautelazko etetea agindu ostean. Galdera 2017ko urriaren 27ko 131. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2018ko urtarrilaren 15ean

Lehendakaria: Ainhoa Aznárez Igarza